《咏梭鱼》
清代·陈毓瑞

水阔天空云影疏，喜看陶侃网梭鱼。莺鸣柳岸投竿处，鸥影烟波泛宅居。

得意风云龙破壁，感怀日月鲤遗书。夕薰残落炊烟起，正是渔舟唱晚初。

作者简介：字唯生，屡困场屋，大小试均不售，援例以府经历分发直隶，旋捐升知县。工于讯鞫。历充天津地方审判厅民庭庭长，检察厅检察长，江阴地方检察厅检察长。民国四年保免县知事试验审查合格，仍分省直隶。历任乐亭、阜平、丰润、宁、晋等县知事。廉干有为，勤恤民隐，年六十馀卒。著有读史管见、一斋格言、一斋年谱。